Црква Светог Александра Невског у Београду

Црква Светог Александра Невског у Београду је српска православна црква основана 1877. године по пројекту Јелисавете Начић. Припада Архиепископији београдско-карловачкој СПЦ. Старешина храма је презвитер Стеван Вукић. Прошлост цркве Стара црква на Дорћолу, у Београду, изграђена је 1877. године и посвећена је Светом Александру Невском. Она је служила својој намени до 1891. године, када је одлучено да се подигне већи храм. Иконе су насликане исте године у иконописној радионици руског сликара Бориса Сељанка. У црквеним певницама налазе се споменици ратницима погинулим у ослободилачким ратовима (1876—1918) као и споменици руском цару Николају II и краљу Александру I Карађорђевићу. Садашње зидне композиције насликао је у „ал секо” техници сликар јеромонах Наум Андрић 1970—1972. године, уз асистенцију његовог тадашњег ученика Момира Кнежевића, професора зидног сликарства на две српске ликовне академије, у Приштини (Звечану) и у Требињу. У време боравка добровољачког руског корпуса у Србији, под заповедништвом генерала Чарњајева, донета је покретна војничка руска црква у Београд 1876. године. Састојала се од гвоздене конструкције, платна, дрвеног иконостаса са иконама и другим потребним црквеним стварима. Патрон ове цркве био је познати руски војсковођа, кнез и светитељ Александар Невски. Покретна црква пратила је руску војску на свим бојиштима у Србији где је ова војска учествовала. После рата покретна војничка црква премештена је у порту Саборне цркве, а онда у зграду Велике школе. За потребе верника дорћолског краја, уместо ове богомоље, саграђена је мања црква посвећена Светом Александру Невском 1877. године на простору које формирају Душанова, Дубровачка и Скендербегова улица. Општина је 1891. године порушила ову цркву и на њеном месту изградила школу — Дорћолци неће славити црквену славу све до 1923. Митрополит Михаило освештао је темеље новог храма на углу Добрачине и Улице цара Душана 1894. године, али због подземних вода и пуцања темеља није се наставило са градњом. Тек 1912. године на новој локацији, на простору које образују Душанова, Доситејева, Скендербегова и Француска улица, почело је са изградњом нове цркве, чији су темељи освештани 12. маја исте године (чин освећења извршио је митрополит Димитрије у присуству краља Александра Карађорђевића који је положио камен-темељац). Први светски рат одложио је изградњу цркве, па је она завршена тек 1928—1929. године, а мермерни иконостас (првобитно предвиђен за храм на Опленцу) поклонио је краљ Александар Карађорђевић 1930. године. Црква је освећена 23. новембра те године. Прва слава цркве је прослављена 12. септембра 1931. Литија је ишла улицама Цара Душана, Маршала Пилсудског/Тадеуша Кошћушка, Јовановом, Француском, Страхињића бана, Милетином и Радничком/(Ђуре Ђаковића)/Венизелосовом. На чување цркви су предате две старе руске царске заставе, у пратњи почасне чете војника. Парох Бранислав Цветковић је преминуо 18. априла 1937. Пажевски корпус је 1939. у цркви подигао споменик, одн. кивот, у спомен на цара Николаја II. Касније 1930-их хором цркве дириговао Јеврејин Рафаило Блам. Архитектура Црква Светог Александра Невског је изведена угледањем на српско средњовековно црквено градитељство моравске школе. Планове за изградњу израдила је архитекта Јелисавета Начић, прва жена-архитекта у Србији. После Првог светског рата у пројекат је унео извесне измене архитекта Василије Андросов. Галерија Види још Списак споменика културе у Београду Неменикућe Референце Литература П. г. покренути побожношћу и љубављу према спасоносној вери својих отаца Цркве Св. Александра Невског... која и ако постоји у престолници ипак је веома сиромашна / протосинђел Фирмилијан председник Одбора за прилоге у корист Цркве Св. Александра Невског. - Београд : [б. и.], 1885. - [4] стр. (1 празна) ; 21 x 14 cm Објава о сакупљању прилога за куповину црквеног звона. - "24. фебруара 1885. год. у Београду" --> на крају текста. СПОМЕНИЦА освећења храма Св. Александра Невског : Beograd, 23 - XI - 1930. - [Београд] : [б. и.], [1930]. - 46 стр. : илустр. ; 23 cm Дорћол и Црква св. Александра Невског / Бранко Вујовић. - Београд : [б. и.], 1979 (Београд : "Радиша Тимотић"). - pp. 133–148 : илустр. ; 24 cм Summary. - П. о.: Годишњак града Београда; књ. 26, 1979. БИЛТЕН Храма светог Александра Невског. - [1995, бр. 1]. - Београд : Храм св. Александра Невског, [1995]. - 24 cm JUBILEJ Misionarske škole pri Hramu Aleksandra Nevskog / NN // Danas. - ISSN 1450-538X. - God. 9 (03.12.2005). стр. 19. Опет похарана црква св. Александра Невског / В. Вукасовић // Политика. - ISSN 0350-4395. - Год. 104 (01.02.2008), стр. А24. Деценија Школе калиграфије при храму Светог Александра Невског у Београду / Силвана Ручнов ; [фотографије Слободан Бугарчић]. - Београд : Калос, 2011 (Београд : Штампарија манастира Градац). - 95 стр. : илустр. ; 20 x 26 cm ХРАМ Светог Александра Невског у Београду : споменица поводом стогодишњице постојања храма 1912-2012. : историјат, архитектура, фрескопис, иконе, уметнички предмети, Православна мисионарска школа / [уредник Матеј Арсенијевић]. - Београд : Православна мисионарска школа при храму Св. Александра Невског, 2013 (Београд : Финеграф). - 504 стр. : илустр. ; 31 cm. - (Библиотека Невски) ПРАВОСЛАВНА мисионарска школа при храму Св. Александра Невског у Београду : споменица поводом тридесетогодишњице постојања и рада школе 1985-2015. / Матеј Арсенијевић ... [и др.] ; [уредник Матеј Арсенијевић ; фотографије Рајко Каришић]. - Београд : Православна мисионарска школа при храму Светог Александра Невског, 2015 (Београд : Финеграф). - 511 стр. : илустр. ; 30 cm. - (Библиотека Невски) Спољашње везе Званични веб-сајт Свештеник Вајо Јовић: Дорћол је у канџама дилера дроге („Вечерње новости”, 6. децембар 2011) Републички завод за заштиту споменика културе - Београд Листа споменика Дорћолска црква селица („Политика”, 29. август 2022)